《自紫阳观至华阳洞，宿侯尊师草堂，简同游李延年》
唐代·刘长卿

石门媚烟景，句曲盘江甸。南向佳气浓，数峰遥隐见。

渐临华阳口，云路入葱蒨.七曜悬洞宫，五云抱仙殿。

银函竟谁发，金液徒堪荐。千载空桃花，秦人深不见。

东溪喜相遇，贞白如会面。青鸟来去闲，红霞朝夕变。

一从换仙骨，万里乘飞电。萝月延步虚，松花醉闲宴。

幽人即长往，茂宰应交战。明发归琴堂，知君懒为县。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。